
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1501 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός ανώτατου ορίου επιτρεπόμενων κατ’ 
έτος, ημερών μετακίνησης εκτός έδρας με δικαί¬ 
ωμα αποζημίωσης υπαλλήλων που υπηρετούν στη 
Ν.Α. Αιτ/νιας. 1 

Καθορισμός ανωτάτου ορίου επιτρεπομένων κατ’ 
έτος, ημερών μετακίνησης εκτός έδρας με δικαί¬ 
ωμα αποζημίωσης υπαλλήλων που υπηρετούν στη 
Ν.Α. Αχαΐας. 2 

Αναπροσαρμογή της εφάπαξ αποζημίωσης των φορ¬ 
τοεκφορτωτών του Κ.Α.Φ. Λιμένα Κέρκυρας. 3 

Έγκριση Ο.Ε.Υ. του δημοτικού Νομικού προσώπου: 
Δημοτικός Παιδικός Σταθμός Δωρίου (άρθρο 12 
ν. 2880/2001). 4 

Τροποποιήσεις στους Κανονισμούς των «Λογαρια¬ 
σμών» Επικουρικής Συνταξιοδότησης των Μελών 
και του Διοικητικού Προσωπικού του Σ.Ο.Ε.Λ. και 
του Ειδικού Λογαριασμού Προνοίας των Μελών 
του Σ.Ο.Ε.Λ. 5 


ΑΠΟΦΑΣΕΙ Σ 

Αριθμ. 18375 + 15989 (1) 


Καθορισμός ανωτάτου ορίου επιτρεπομένων κατ’ έτος, 
ημερών μετακίνησης εκτός έδρας με δικαίωμα αποζη¬ 
μίωσης υπαλλήλων που υπηρετούν στη Ν.Α. Αιτ/νιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 2, παρ.3 του ν. 2685/1999 
(Φ.Ε.Κ. 35/18.2.1999) «κάλυψη δαπανών μετακινούμενων 


10 Οκτωβρίου 2006 

υπαλλήλων εντός και εκτός επικράτειας κ.α.». 

3. Τις διατάξεις του άρθρου 25 παρ.6 του ν. 2738/1999 
(Φ.Ε.Κ. 180/9.9.1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις». 

4. Την υπ’ αριθμ. 7419/5.6.2006 απόφασή μας περίληψη 
της οποίας δημοσιεύθηκε στο Φ.Ε.Κ. 861/10.7.2006 περί 
ορισμού εισηγήτριας Υπηρεσίας για θέματα που μετα¬ 
βιβάστηκαν στην Περιφέρεια με το ν. 2738/1999. 

δ. Την υπ’ αριθμ. 6641/14.6.2006 απόφασή μας που αφο¬ 
ρά στον καθορισμό ανωτάτου ορίου των επιτρεπομένων 
κατ’ έτος ημερών μετακίνησης εκτός έδρας των υπαλ¬ 
λήλων που υπηρετούν στη Ν. Α. Αιτ/νιας. 

6. Το γεγονός ότι κατά το Β' τρίμηνο του οικ. έτους 
2006, εξαντλήθηκε το καθορισμένο όριο των ημερών 
μετακίνησης εκτός έδρας τόσο για την αντιμετώπιση 
εκτάκτων γεγονότων (νόσος των πουλερικών - πυρκα¬ 
γιές κ.λπ.) όσο και για την εφαρμογή προγραμμάτων. 

7. Το υπ’ αριθμ. 10751/1.8.2006 έγγραφο της Δ/νσης 
Διοίκησης της ΠΔΕ με τα οποία μας διαβιβάστηκαν τα 
υπ’ αριθμ. 2453/16.6.2006 και 5512/30.8.2006 έγγραφα της 
Γενικής διοίκησης της Νομαρχιακής Αυτοδιοίκησης Αι¬ 
τωλοακαρνανίας περί αιτήματος σχετικού με την υπέρ¬ 
βαση του ανωτάτου ορίου των κατ’ έτος μετακινήσεων 
εκτός έδρας των υπαλλήλων της Δ/νσης Κτηνιατρικής 
και των Δ/νσεων Αγροτικής Ανάπτυξης και ΔΤΥ της της 
Νομαρχιακής Αυτοδιοίκησης Αιτωλοακαρνανίας. 

8. Το γεγονός ότι το ύψος της προκαλούμενης συνολικά 
δαπάνης από την απόφαση αυτή που θα ανέλθει συνολικά 
σε 105.600,00 Ευρώ (30.600,00 για τις μετακινήσεις των 
υπαλλήλων της Δ/νσης Κτηνιατρικής, 60.000,00 για τις 
μετακινήσεις των υπαλλήλων της Δ/νσης Αγροτικής Ανά¬ 
πτυξης και 15.000,00 της ΔΤΥ της Ν. Α. Αιτωλοακαρνανίας), 
έχει εγγράφει στον προϋπολογισμό της Ν. Α. Αιτωλοακαρ¬ 
νανίας έτους 2006 στους φορείς 291 (ΚΑΕ 0711,5323 και 
5244) και 292 (ΚΑΕ 0711) αντίστοιχα, αποφασίζουμε: 

Αυξάνουμε το ανώτατο όριο των ημερών μετακίνησης 
εκτός έδρας του προσωπικού των Δ/νσεων της Κτηνι¬ 
ατρικής και Αγροτικής Ανάπτυξης της Ν. Α. Αιτωλοα¬ 
καρνανίας όπως κατωτέρω: 

1. Δ/νση Αγροτικής Ανάπτυξης: 


Ειδικότητα 

Ανώτατο όριο 

Πέραν του ανωτάτου ορίου 

Σύνολο 

Απαιτούμενη Δαπάνη 

Κ.Α.Ε. 

ΠΕ Γεωπόνων 

120 

60 

180 

60.000,00 

0711 

ΠΕ Τεχν. Γεωπόνων 

120 

20 

140 


2. Δνση Τεχνικών Υπηρεσιών: 


Ειδικότητα 

Ανώτατο όριο 

Πέραν του ανωτάτου ορίου 

Σύνολο 

Απαιτούμενη Δαπάνη 

Κ.Α.Ε. 

ΔΕ Τεχνικού 

(άρθρου 20 π.δ. 194/1985) 

120 

60 

180 

15.000,00 

0711 

ΔΕ Τεχνικού (Οδηγών) 

120 

60 

180 


3. Δ/νση Κτηνιατρικών Υπηρεσιών: 


Ειδικότητα 

Ανώτατο όριο 

Πέραν του ανωτάτου ορίου 

Σύνολο 

Απαιτούμενη Δαπάνη 

Κ.Α.Ε. 

ΠΕ Κτηνιάτρων 

120 

80 

200 


0711 

ΤΕ Ζωικής Παραγωγής 

120 

75 

195 



ΔΕ4 Διοικητικών 

60 

40 

100 



ΔΕ2 Βοηθ. Εργαστηρίου 

120 

40 

160 



ΥΕ Εργατών 

60 

60 

120 

30.600,00 



• Από την έκδοση της απόφασης μας αυτής δεν προκαλείται επί πλέον δαπάνη πέραν αυτής η οποία έχει 
εγγράφει στον ΚΑΕ 0711 του προϋπολογισμού της Ν.Α. Αιτ/νιας συνολικού ύψους 105.600,00 Ευρώ, τον οποίο και 
βαρύνει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 18 Σεπτεμβρίου 2006 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 


Αριθμ. 18174 (2) 

Καθορισμός ανωτάτου ορίου επιτρεπομένων κατ’ έτος, 
ημερών μετακίνησης εκτός έδρας με δικαίωμα αποζη¬ 
μίωσης υπαλλήλων που υπηρετούν στη Ν.Α. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του ν. 2685/1999 (Φ.Ε.Κ. 35/18.2.1999) 
«κάλυψη δαπανών μετακινούμενων υπαλλήλων εντός και 
εκτός επικράτειας κ.α.» και ιδίως το άρθρο 2 παρ. 3. 

3. Τις διατάξεις του άρθρου 25 παρ.6 του ν. 2738/1999 
(Φ.Ε.Κ. 180/9.9.1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις». 

4. Την υπ’ αριθμ. 5364/26.4.2006 (Φ.Ε.Κ. 655/25.5.2006) 
απόφασή μας που αφορά στον καθορισμό ανωτάτου 
ορίου των επιτρεπομένων κατ’ έτος ημερών μετακίνη¬ 


σης εκτός έδρας των υπαλλήλων που υπηρετούν στη 
Ν. Α. Αχαΐας. 

5. Την υπ’ αριθμ. 7419/5.6.2006 απόφασή μας, περίληψη 
της οποίας δημοσιεύθηκε στο Φ.Ε.Κ. 861/10.7.2006 περί 
ορισμού εισηγήτριας Υπηρεσίας για θέματα που μετα¬ 
βιβάστηκαν στην Περιφέρεια με το ν. 2738/1999. 

6. Το υπ’ αριθμ. 10402/5.9.2006 έγγραφο της Νομαρ¬ 
χιακής Αυτοδιοίκησης Αχαΐας με την οποία ζητά τη 
συμπλήρωση της προαναφερόμενης απόφασης, για 
μετακίνηση εκτός έδρας των υπηρετούντων σ’ αυτή 
υπαλλήλων. 

7. Το γεγονός ότι από την απόφαση μας αυτή, η προ- 
καλούμενη δαπάνη θα αντιμετωπιστεί από την ήδη εγγε¬ 
γραμμένη υπό ΚΑΕ 0711 στον προϋπολογισμό οικ. έτους 
2006 της Ν. Α. Αχαΐας, συνολική πίστωση 774.000,00 
Ευρώ η οποία και επαρκεί για τις πληρωμές των επί 
πλέον μετακινήσεων, αποφασίζουμε: 

Αυξάνουμε το ανώτατο όριο των επιτρεπόμενων 
ημερών μετακίνησης εκτός έδρας των υπαλλήλων της 
Νομαρχιακής Αυτοδιοίκησης Αχαΐας για το έτος 2006 
όπως παρακάτω: 

ΔΙΕΥΘΥΝΣΕΙΣ 

ΚΑΤ. 

ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΗΜΕΡΕΣ ΕΚΤΟΣ 
ΕΔΡΑΣ 

Δ/ΝΣΗ Τεχν. Υπηρεσιών 

ΠΕ 

Πολ. Μηχανικών 

1 

Από 120 σε 200 

ΤΕ 

Ηλεκτρολογίας 

1 

Από 120 σε 200 

ΔΕ 

Χειρ. Χωμ. Εργασιών 

3 

Από 120 σε 200 

ΔΕ 

Οδηγός Ρυμουλκούμενου 

1 

Από 120 σε 200 

ΔΕ 

Οδηγών 

2 

Από 120 σε 200 

Δ/νση Ανάπτυξης 

ΠΕ 

Γ εωπόνων 

41 

Από 120 σε 180 

ΠΕ 

Ιχθυολόγων 

2 

Από 120 σε 180 

ΠΕ 

Δασολογίας 

1 

Από 120 σε 180 

ΤΕ 

Τεχνολόγων Γεωπονίας 

4 

Από 120 σε 180 

ΤΕ 

Τεχνολόγων τροφίμων 

1 

Από 120 σε 180 

ΤΕ 

Δασοπονίας 

1 

Από 120 σε 180 

Δ/νση Κτηνιατρικής 

ΠΕ 

Κτηνιάτρων 

11 

Από 120 σε 180 

Δ/νση Διαχείρισης Εδαφοϋδάτινων πόρων 
και εγγειοβελτικών έργων 

ΠΕ 

Γ εωπόνων 

4 

Από 120 σε 180 

ΠΕ 

Γ εωλόγων 

1 

Από 120 σε 180 


• Από την έκδοση της απόφασης μας αυτής δεν προκαλείται επί πλέον δαπάνη πέραν αυτής η οποία έχει 
εγγράφει στον ΚΑΕ 0711 του προϋπολογισμού της Ν. Α. Αχα'ΐας συνολικού ύψους 774.000,00 Ευρώ, τον οποίο και 
βαρύνει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 19 Σεπτεμβρίου 2006 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 


Αριθμ. 8579 (3) 

Αναπροσαρμογή της εφάπαξ αποζημίωσης των φορτο¬ 
εκφορτωτών του Κ.Α.Φ. Λιμένα Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις : 

α) Του κώδ. ν. 5167/1932 «Περί ρυθμίσεως των εις των 
Λιμένα φορτοεκφορτωτικών εργασιών» όπως τροποποι¬ 
ήθηκε και συμπληρώθηκε αργότερα από τις διατάξεις 
του άρθρου 6 του ν.δ. 1254/1949 «Περί τροποποιήσε¬ 
ων και συμπληρώσεως διαφόρων διατάξεων των περί 
φοτρ/σεων νόμων». 

β) Της παρ. 6 του άρθρου 2 του β.δ. 711/1970 «Περί τρό¬ 
που καθορισμού των διατηρουμένων υπέρ του Υπουρ¬ 
γού και Περ/κών Αρχών διανομαρχιακού επιπέδου του 
Υπουργείου Εργασίας αρμοδιοτήτων». 

γ) Του ν. 2503/1997 «Διοίκηση, Οργάνωση, Στελέχωση 
της Περιφέρειας ρύθμιση θεμάτων για την Τοπική Αυτ/ 
ση και άλλες διατάξεις». 


2. Το υπ’ αριθμ. 3/23.3.2006 πρακτικό της Δ.Ε/Κ.Α.Φ. 
Λιμένος Κέρκυρας. 

3. Το υπ’ αριθμ. Φ3α/12079/20.7.2005 έγγραφο του 
Υπουργείου Απασχόλησης και Κοινωνικής Προστασίας. 

4. Την οικονομική κατάσταση και δυνατότητα του 
Κ.Α.Φ. Λιμένος Κέρκυρας. 

5. Το γεγονός ότι με την δια της παρούσης αύξησης 
δεν προκαλείται δαπάνη εις βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε την αύξηση του ποσού της εφάπαξ απο¬ 
ζημίωσης των φορτοεκφορτωτών λιμένος Κέρκυρας 
κατά το ποσοστό 3% (τρία) επί του ισχύοντος ποσού 
του σχετικού άρθρου του Κανονισμού Λειτουργίας του 
Κ.Α.Φ. (αρθ. 17 παρ. 2 ) λιμένος Κέρκυρας τροποποιου- 
μένου αναλόγως. 

Και ειδικότερα: 

Α) Για τα 10 πρώτα έτη συμμετοχής 499,65 ευρώ. 

Β) Για κάθε χρόνο πέρα της δεκαετίας και μέχρι του 
εικοστού έτους 63.84 ευρώ. 

Γ) Γ ια κάθε χρόνο πέραν του εικοστού και μέχρι του 
τριακοστού 68,19 ευρώ. 





20092 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το ανώτατο όριο της εφάπαξ αποζημίωσης δεν δύνα- 
ται να υπερβαίνει το ποσό των 1828,17 ευρώ. 

Η ισχύς της παρούσης αρχίζει από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 22 Σεπτεμβρίου 2006 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθμ. 14631 (4) 

Έγκριση Ο.Ε.Υ. του δημοτικού Νομικού προσώπου: 
Δημοτικός Παιδικός Σταθμός Δωρίου (άρθρο 12 
ν. 2880/2001). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του ν. 1188/1981 όπως 
αυτές τροποποιήθηκαν από τις ίδιες των άρθρων 8 παρ. 
5 του ν. 2307/1995 και 1 παρ. 2 εδαφ. στ' του ν. 2503/1997, 
περί οργανισμών εσωτερικής υπηρεσίας και συγκρότη¬ 
σης υπηρεσιών, των ΟΤΑ Α' βαθμού, των δημοτικών και 
κοινοτικών νομικών προσώπων, κ.λπ.. 

2. Τις διατάξεις του άρθρου 12 του ν. 2880/2001 (Φ.Ε.Κ. 
9/Α730.1.2001) «Πρόγραμμα Πολιτεία για την μεταρρύθ¬ 
μιση και τον εκσυγχρονισμό της Δημόσιας Διοίκησης 
και άλλες διατάξεις». 

3. Το γεγονός ότι στον δήμο Δωρίου λειτουργεί δη¬ 
μοτικό νομικό πρόσωπο με την επωνυμία «Δημοτικός 
Παιδικός Σταθμός Δωρίου» το οποίο έχει συσταθεί με 
την υπ’ αριθμ. οικ5262/30.3.2001 απόφασή μας (Φ.Ε.Κ. 
494/Β'/30.4.2001) κατ' εφαρμογή των ανωτέρω διατά¬ 
ξεων (άρθ. 12 ν. 2880/2001). 

4. Την υπ’ αριθμ. 34329/22.12.2001 Εγκύκλιο του ΥΠ.ΕΣ. 
Δ.Δ.Α. με την οποία διαβιβάστηκε σχέδιο Ο.Ε.Υ. των 
Δημοτικών και Κοινοτικών Παιδικών και Βρεφονηπιακών 
Σταθμών. 

5. Το γεγονός ότι στις περιπτώσεις στις οποίες ο 
νόμος παρέχει το δικαίωμα της έγκρισης στην εποπτεύ- 
ουσα αρχή, όπως εν προκειμένω, η διοίκηση οφείλει να 
ελέγξει την πράξη το πρώτον από πλευράς νομιμότητας 
και εν συνεχεία να προχωρήσει στον έλεγχο σκοπιμότη¬ 
τας, κατά τον οποίο κρίνει, και δύναται να μην εγκρίνει 
το μέρος εκείνο της πράξης το οποίο κρίνει άσκοπο, 
διατυπώνοντας όμως αιτιολογημένη άποψη. 

6. Την υπ’ αριθμ. 20/2006 απόφαση του Διοικητικού 
Συμβουλίου του νομικού προσώπου Δημοτικός Παιδι¬ 
κός Σταθμός Δωρίου, με την οποία ψηφίστηκε ο Ο.Ε.Υ. 
αυτού. 

7. Την υπ’ αριθμ. 37/2006 απόφαση Δημοτικού Συμ¬ 
βουλίου Δωρίου με την οποία εγκρίνεται η ανωτέρω 
απόφαση του Διοικητικού Συμβουλίου. 

8. Την υπ’ αριθμ. 7092/1997 απόφαση του Γ.Γ.Π.Π «περί 
άσκησης αρμοδιοτήτων κατ’ εντολή» (ΦΕΚ 551/Β73.6.1998), 
σε συνδυασμό με την υπ’ αριθμ. 8324/24.5.2004 όμοια 
(Φ.Ε.Κ. 818/Β72.6.2004). 

9. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, που διατυπώθηκε στο 
Πρακτικό Νο 12/17.8.2006 (Θέμα 1°), αποφασίζουμε: 

Εγκρίνουμε την υπ’ αριθμ. 20/2006 απόφαση του Δ.Σ. 
του δημοτικού νομικού προσώπου «Δημοτικός Παιδικός 


Σταθμός Δωρίου» με την οποία ψηφίστηκε ο Ο.Ε.Υ. αυ¬ 
τού, ως εξής: 

Αρθρο 1° 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Τμήματος, ανάλογα με τη δυνα¬ 
μικότητα του Σταθμού (50 νήπια), σύμφωνα με τη συ¬ 
στατική πράξη εφαρμογής του υπ’ αριθμ. 5662/30.3.2001 
απόφαση Γ εν. Γ ραμματέα Περ. Πελ/σου). 

Το Τμήμα του Δημοτικού Παιδικού Σταθμού Δ.Δ. Δω¬ 
ρίου αποτελείται από τα εξής Γραφεία: 

Α) Γ ραφείο Προσχολικής Αγωγής 

Β) Γ ραφείο Διοικητικού -Οικονομικού 

Το Γραφείο Διοικητικού - Οικονομικού είναι λειτουρ¬ 
γικό και όχι αυτοτελές. 

Άρθρο 2° 

ΑΡΜΟΔΙΟΤΗΤΕΣ ΤΜΗΜΑΤΟΣ ΚΑΙ ΓΡΑΦΕΙΩΝ 

Α) Η Προϊσταμένη εποπτεύει, συντονίζει και κατευθύνει 
το παιδαγωγικό έργο του Σταθμού και γενικά μεριμνά 
για την εύρυθμη λειτουργία και σύμφωνα με τον ισχύ- 
οντα κανονισμό. 

Β) Το Γραφείο Προσχολικής αγωγής επιμελείται την 
παροχή σύγχρονης προσχολικής αγωγής στα φιλοξε¬ 
νούμενα νήπια σε συνεργασία με το προσωπικό του 
Σταθμού. 

Γ) Το Γραφείο Διοικητικού -Οικονομικού επιμελείται 
τις παντός είδους διοικητικές και οικονομικές εργασίες 
του Σταθμού. 

Αρθρο 3° 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 

1. Είναι υπεύθυνος για την εύρυθμη λειτουργία του 
παιδικού σταθμού και την τήρηση του παιδαγωγικού 
προγράμματος. 

2. Μεριμνά για την πιστή εφαρμογή του κανονισμού 
λειτουργίας του σταθμού και την εκτέλεση των απο¬ 
φάσεων του Διοικητικού Συμβουλίου. 

3. Φροντίζει για την εσωτερική τάξη και την εύρυθμη 
λειτουργία του σταθμού αναφέροντας στο Δ.Σ. τυχόν 
δυσκολίες, παραβάσεις και προβλήματα. 

4. Προΐσταται όλων των υπ/λων του παιδικού σταθμού, 
εποπτεύει τη σωστή εκτέλεση των καθηκόντων τους, 
συντονίζει το έργο τους ανάλογα με τις ανάγκες που 
ανακύπτουν κάθε φορά και ενημερώνει το Δ.Σ. για όλα 
τα θέματα που έχουν σχέση με το σταθμό. 

5. Συγκαλεί το προσωπικό του σταθμού για ενημέρω¬ 
ση, καθοδήγηση και προγραμματισμό δραστηριοτήτων, 
υποχρεωτικά με την έναρξη λειτουργίας του σταθμού 
και όποτε κριθεί αναγκαίο. 

6. Συγκαλεί συγκέντρωση γονέων τουλάχιστον μια 
φορά τον χρόνο, ύστερα από απόφαση του Διοικητικού 
Συμβουλίου. Στη συγκέντρωση παρευρίσκονται, εκτός 
από τη Δ/ντρια, ο Πρόεδρος και τα μέλη του Δ.Σ. και 
το παιδαγωγικό προσωπικό. Σκοπός της συγκέντρωσης 
είναι η ενημέρωση των γονέων για ζητήματα που αφο¬ 
ρούν τα παιδιά και τη λειτουργία του σταθμού. 

7. Φροντίζει για τη σωματική και ψυχική υγεία των 
νηπίων σε συνεργασία με τον παιδίατρο και αν διαπι¬ 
στώσουν ένα πρόβλημα ενημερώνουν τους γονείς. 

8. Κατευθύνει το προσωπικό καθαριότητας - βοηθη¬ 
τικών εργασιών, επιμελείται μέτρων προστασίας για 

τη σωματική ακεραιότητα, επιβλέπει την καθαριότητα 
του σταθμού, φροντίζει για την έγκαιρη παρασκευή 
φαγητού. 

9. Μεριμνά για την αναπλήρωση του παιδαγωγικού και 
βοηθητικού προσωπικού σε περίπτωση δικαιολογημένης 
ή μη απουσίας του και ασκεί κάθε άλλη αρμοδιότητα 
που του ανατίθεται με απόφαση του Δ.Σ. 

10. Επιμελείται για τον εφοδιασμό του σταθμού με τα 
αναγκαία τρόφιμα και λοιπά είδη και υλικά, καθώς και 
για την καλή φύλαξη, συντήρηση και διάθεση αυτών. 
Υπογράφει τα δελτία εισαγωγής και εξαγωγής υλικού. 

11. Καταρτίζει το πρόγραμμα διατροφής, σύμφωνα με 
τις σύγχρονες παιδιατρικές απόψεις για την υγιεινή δι¬ 
ατροφή των παιδιών, όπως προβλέπεται από τον κανο¬ 
νισμό λειτουργίας σε συνεργασία με το Δ.Σ. του Ν.Π. 

12. Ενημερώνει το Δ.Σ. για τη διαγραφή των παιδιών. 

13. Κρατά τα κλειδιά του σταθμού και της αποθή¬ 
κης. 

14. Τηρεί όλα τα απαραίτητα και είναι υπεύθυνη για 
την τήρηση εμπιστευτικού πρωτοκόλλου αλληλογραφί¬ 
ας και της σφραγίδας του Ν.Π. 

15. Εισηγείται στο Δ.Σ. για τον έγκαιρο εφοδιασμό των 
αιθουσών με εκπαιδευτικά - ψυχαγωγικά υλικά και μερι¬ 
μνά έγκαιρα για τη συντήρηση και την αποκατάσταση 
ζημιών των κτιριακών εγκαταστάσεων και του πάσης 
φύσεως εξοπλισμού του σταθμού. 

16. Είναι υπεύθυνος για το έλεγχο και τη θεώρηση 
όλων των καταστάσεων πληρωμής του προσωπικού, 
των χρημ. Ενταλμάτων και λοιπών παραστατικών πριν 
υπογραφούν από τον Πρόεδρο. 

17. Συνεργάζεται με το Δ.Σ., τον Παιδίατρο και ειδικούς 
συνεργάτες για την εκπόνηση προγραμμάτων επιπλέον 
των καθημερινών δραστηριοτήτων. 

Άρθρο 4° 

ΟΡΓΑΝΩΤΙΚΗ ΣΥΝΘΕΣΗ ΠΡΟΣΩΠΙΚΟΥ 

Οι θέσεις του προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 1 

Βαθμός Δ' - Α' 

2. ΚΛΑΔΟΣ ΠΕ 10 ΝΗΠΙΑΓΩΓΩΝ 
Θέσεις 1 

Βαθμός Δ' - Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ -ΛΟΓΙΣΤΙΚΟΣ 
Θέσεις 1 

Βαθμός Δ' - Α' 

4. ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ ΠΑΙΔΟ¬ 
ΚΟΜΩΝ 

Θέσεις 1 
Βαθμός Δ' - Α' 

5. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις 1 

Βαθμός Δ' - Α' 

6. ΚΛΑΔΟΣ ΥΕ 16 ΠΡΟΣΩΠΙΚΟ ΚΑΘ/ΤΑΣ - ΒΟΗΘ. ΕΡ¬ 
ΓΑΣΙΩΝ 

Θέσεις 1 
Βαθμός Ε' - Β' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

Θέσεις 1 


2. ΥΕ 14 ΜΑΓΕΙΡΩΝ 

Θέσεις 1 

3. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 1 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου 
ΤΕ 9 Βρεφονηπιοκόμων, σύμφωνα με τις διατάξεις του 
άρθρου 35 του 2646/1998. 

Γ. ΕΠΟΧΙΑΚΟ ΠΡΟΣΩΠΙΚΟ 

Θέσεις 3 διαφόρων ειδικοτήτων, οι οποίες δεν μπο¬ 
ρούν να προσδιορισθούν σήμερα. Το προσωπικό αυτό 
θα προσλαμβάνεται σύμφωνα με τις εκάστοτε ανάγκες 
του Ν.Π. και σύμφωνα με τις ισχύουσες διατάξεις κάθε 
φορά. 

Δ. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

Με σύμβαση έργου θα μπορούν να προσλαμβάνονται 
ορισμένες κατηγορίες επιστημόνων συνεργατών (παι¬ 
δίατρος, ψυχολόγος, ειδικοί δάσκαλοι, γυμναστής κ.λπ.) 
σύμφωνα με τις ανάγκες του Ν.Π. και σύμφωνα με τις 
ισχύουσες κάθε φορά διατάξεις. Οι αρμοδιότητες αυτών 
θα περιγράφονται στη σύμβαση έργου. 

Άρθρο 5° 

ΚΑΘΗΚΟΝΤΑ 

Α. ΒΡΕΦΟΝΗΠΙΟΚΟΜΩΝ -ΝΗΠΙΑΓΩΓΩΝ 

1. Φροντίζουν για τη σωστή ψυχοσωματική υγεία ψυ¬ 
χοκινητική εξέλιξη των παιδιών με εξατομίκευση του 
ημερησίου προγράμματος ανάλογα με την ηλικία και 
τις ανάγκες τους. Απασχολούν τα παιδιά σύμφωνα με 
το ημερήσιο πρόγραμμα απασχόλησης και προσφέρουν 
σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους, επιδιώ¬ 
κοντας συνεχώς να δημιουργήσουν σ’ αυτά ικανότητα 
συγκέντρωσης, αυτενέργειας, εμπιστοσύνη στον εαυτό 
τους και τις προσωπικές δυνατότητές τους. 

2. Εισηγούνται στον προϊστάμενο του τμήματος τις 
ανάγκες εφοδιασμού του σταθμού για την εφαρμογή 
του προγ/τος με τα απαιτούμενα παιδαγωγικά υλικά. 

3. Φροντίζουν για τη σωστή οργάνωση και τάξη των 
αιθουσών. Παρακολουθούν τη συμπεριφορά των παιδιών 
και ενημερώνουν τον Πρ/νο για κάθε ύποπτο σχετικά 
με την υγεία των παιδιών περιστατικό ή οποιοδήποτε 
άλλο θέμα. 

4. Τηρούν το βιβλίο παρουσίας των παιδιών και ενημε¬ 
ρώνουν τον π/νο στις περιπτώσεις απουσίας τους. 

5. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον 
Πρ/νο. 

6. Είναι υπεύθυνοι και υπόλογοι για τα εποπτικά μέσα 
διδασκαλίας και το εκπαιδευτικό υλικό που τους έχει 
διατεθεί. 

7. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

8. Διοργανώνουν εορταστικές εκδηλώσεις σε συνερ¬ 
γασία με τον Πρ/νο του σταθμού. 

9. Είναι υπεύθυνοι για την παραλαβή των παιδιών από 
τους γονείς και την παράδοσή των σ’ αυτούς ή τον 
κηδεμόνα τους. 

10. Βοηθούν τον Πρ/νο όταν παρίσταται ανάγκη σε 
οποιαδήποτε από τα καθήκοντά του. 

11. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον Πρ/νο. 

Β. ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 

1. Φροντίζουν τα νήπια κατά την προσέλευση και απο¬ 
χώρηση τους από το σταθμό. 

2. Βοηθούν και προσέχουν τα νήπια στις αίθουσες 
κατά την ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού και ιδιαι¬ 
τέρως τα μικρότερα την ώρα της ξεκούρασης, την ώρα 
του παιχνιδιού στην αυλή και πάντα με τις υποδείξεις 
των βρεφονηπιοκόμων. 

4. Εξυπηρετούν τα νήπια στην τουαλέτα του πλυσί¬ 
ματος και τα βοηθούν στο ντύσιμο. 

5. Βοηθούν τα νήπια την ώρα της προετοιμασίας για 
φαγητό (πλύσιμο, ποδιές κ.λπ.). 

6. Εκτελούν κάθε παιδαγωγική εργασία που τους ανα¬ 
τίθεται από τους βρεφονηπιοκόμους - νηπιαγωγούς. 

Γ. ΜΑΓΕΙΡΙΣΣΑΣ ή ΜΑΓΕΙΡΑ 

1. Είναι υπεύθυνος/η για το μαγειρείο και την επιμε¬ 
λημένη και έγκαιρη παρασκευή φαγητού σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής του 
φαγητού, εισηγούμενος/η κάθε σχετικό μέτρο. 

2. Φροντίζει για το σερβίρισμα του προγεύματος και 
του μεσημεριανού φαγητού. 

3. Τακτοποιεί τα μαγειρικά σκεύη και είδη εστιάσεως 
και φροντίζει για την καλή συντήρησή τους και λειτουρ¬ 
γία τους, ευθυνόμενος/η για κάθε απώλεια ή αδικαιο¬ 
λόγητη καταστροφή. 

4. Φροντίζει για την έγκαιρη τακτοποίηση των προ- 
μηθευόμενων τροφίμων στον κατάλληλο χώρο αποθή¬ 
κευσης αυτών και μεριμνά για τη διατήρηση της τάξης 
και της καθαριότητας του χώρου αυτού. 

5. Προτείνει τη λήψη κάθε μέτρου που θεωρεί ανα¬ 
γκαίο για την καλή λειτουργία του μαγειρείου. 

6. Εκτελεί κάθε άλλη εργασία που του /της ανατίθεται 
από τον Πρ/νο. 

7. Σε όλες τις παραπάνω εργασίες βοηθείται από το 
προσωπικό καθαριότητας - βοηθητικών εργασιών με 
υπόδειξη του Πρ/νου. 

Δ. ΠΡΟΣΩΠΙΚΟΥ ΚΑΘΑΡΙΟΤΗΤΑΣ -ΒΟΗΘΗΤΙΚΩΝ ΕΡ¬ 
ΓΑΣΙΩΝ 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του σταθμού, κτιριακών 
και εξοπλισμού, εκτός εκείνων του μαγειρείου και της 
αποθήκης. 

2. Είναι αποκλειστικά υπόλογοι για τον γενικό ιματισμό 
του σταθμού που παραλαμβάνουν από τον υπ/λο του 
κλάδου Διοικητικού - Λογιστικού, εκτός εκείνου που 
χρησιμοποιείται από κάποιο υπ/λο των κλάδων Βρεφο- 
νηπιοκομίας ή Νηπιαγωγών (προσωρινός) και οφείλουν 
να μεριμνούν για την καλή συντήρηση, καθαριότητα και 
φύλαξη αυτού στον κατάλληλο χώρο, ευθυνόμενοι για 
κάθε απώλεια ή αδικαιολόγητη καταστροφή του. 

3. Βοηθούν το μάγειρα, σε περίπτωση που δεν υπάρ¬ 
χει βοηθός μάγειρα, στην προετοιμασία του φαγητού 
των παιδιών καθώς και στην τακτοποίηση των ειδών 
καθαριότητας και είναι υπόλογοι γί αυτά. 

4. Φροντίζουν για τη διανομή του φαγητού και πα- 
ρευρίσκονται κατά την ώρα του φαγητού στην τραπε¬ 
ζαρία και βοηθούν τα νήπια καθ’ όλη τη διάρκεια του 
φαγητού. 

5. Φροντίζουν μετά το τέλος του φαγητού για την 
καθαριότητα των νηπίων. 


6. Φροντίζουν για την καθαριότητα του χώρου της 
τραπεζαρίας πριν και μετά το φαγητό καθώς και των 
επίπλων αυτής (μεταφέρουν πιάτα, ποδιές στην κουζίνα, 
καθαρίζουν τα τραπέζια, τυχόν λερωμένα καρεκλάκια, 
σκουπίζουν και σφουγγαρίζουν όλο το χώρο της τρα¬ 
πεζαρίας καθώς και όλο το κτίριο. 

7. Βοηθούν στην προετοιμασία των παιδιών για φαγη¬ 
τό (πλύσιμο, ποδιές κ.λπ.) καθώς και για τη μεσημεριανή 
τους ανάπαυση και ετοιμασία αυτών για την αποχώρησή 
τους από το σταθμό. 

8. Σε περίπτωση κωλύματος ή ασθένειας του υπ/λου 
που έχει ορισθεί να ασκεί τα καθήκοντα μαγείρου και μη 
υπάρχοντος άλλου στον ίδιο κλάδο βοηθητικού προσω¬ 
πικού μαγειρείου, εκτελούν εκ περιτροπής τα καθήκοντα 
του μαγείρου, μέχρι την πρόσληψη εκτάκτου υπ/λου 
προς αναπλήρωση του κωλυομένου ή ασθενούντος. 

9. Επιλαμβάνονται της καθαριότητας των παιδιών, τα 
καθαρίζουν όταν λερώνονται στην τουαλέτα, τα αλλά¬ 
ζουν αν λερωθούν ή κάνουν εμετό κλπ.. 

10. Επιμελούνται των εργασιών του κήπου (πότισμα, 
καθαριότητα οργάνων παιδικής χαράς κ.λ.π.). 

11. Επιμελούνται της καθαριότητας των παιχνιδιών, της 
τοποθέτησής τους στον αύλειο χώρο κατά την ώρα του 
διαλείμματος, καθώς και της συγκέντρωσης και τακτο¬ 
ποίησής αυτών μετά το πέρας του διαλείμματος. 

12. Εκτελούν κάθε άλλη εργασία με υπόδειξη του Πρ/ 
νου. 

Ε. ΥΠΑΛΛΗΛΟΥ ΤΟΥ ΚΛΑΔΟΥ ΔΙΟΙΚΗΤΙΚΟΥ - ΛΟΓΙ¬ 
ΣΤΙΚΟΥ 

1. Εκτελεί χρέη Γραμματέα στο Διοικητικό Συμβούλιο 
του Σταθμού και καταχωρεί τις αποφάσεις που λαμ- 
βάνονται απ’ αυτό στο βιβλίο Πρακτικών Συνεδριάσεων 
του Δ.Σ. 

2. Ενημερώνει κάθε μέρα, τον Πρ/νο για τα παρόντα 
στο Σταθμό παιδιά. 

3. Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και 
λοιπά υλικά, για την καλή φύλαξη, συντήρηση και διάθε¬ 
ση του υλικού καθώς και για τη λοιπή εν γένει περιουσία 
του Σταθμού, σύμφωνα με τις αποφάσεις του Δ.Σ. 

4. Εκδίδει και συνυπογράφει με τον Πρ/νο τα δελτία 
εισαγωγής υλικού. 

5. Εκδίδει και συνυπογράφει με τον μάγειρα τα δελτία 
εξαγωγής υλικού. 

6. Συντάσσει τις μισθολογικές καταστάσεις του πόσης 
φύσεως προσωπικού του Σταθμού. 

7. Συνεργάζεται με τον Πρ/νο για τον καθορισμό της 
ποσότητας των αναγκαίων τροφίμων και λοιπών υλι¬ 
κών. 

8. Τηρεί όλα τα διοικητικά και διαχειριστικά βιβλία, 
εκτός εκείνων που τηρεί ο Πρ/νος 

9. Καταχωρεί κάθε μέρα στα διαχειριστικά βιβλία τις 
εισαγωγές και εξαγωγές τροφίμων και λοιπών υλικών, 
καθώς επίσης τις εισπράξεις και πληρωμές που πραγ¬ 
ματοποιούνται κάθε φορά, ευθυνόμενος για την καλή 
τήρηση και έγκαιρη καταχώρηση στα βιβλία αυτά των 
απαιτούμενων εγγραφών. 

10. Συγκεντρώνει όλα τα απαραίτητα δικαιολογητικά, 
βάσει των οποίων εκδίδει τα χρηματικά εντάλματα πλη¬ 
ρωμής, τα οποία συνυπογράφει με τον Πρόεδρο. 

11. Είναι υπεύθυνος για την τήρηση γενικά των λογα¬ 
ριασμών, τη συγκέντρωση των παραστατικών στοιχεί¬ 
ων της διαχείρισης και τη φύλαξη και ταξινόμηση των 

δικ/κων εισπράξεων και πληρωμών έτσι που να είναι 
ευχερής ο έλεγχος σε οποιοδήποτε χρόνο. 

12. Παραλαμβάνει παρουσία του Πρ/νου τα τρόφιμα 
και τα υλικά. 

13. Τηρεί το ένα από τα δύο κλειδιά της αποθήκης. 

14. Συνεργάζεται με τον Πρ/νο για την κατάρτιση του 
πρ/σμού εσόδων - εξόδων, καθώς και του απολογισμού 
και ισολογισμού του Σταθμού και εγκαίρως καταθέτει 
σχέδια αυτών στο Δ.Σ. προς έγκριση - ψήφιση. 

15. Είναι υπεύθυνος και οφείλει να παρακολουθεί όλες 
τις διαχειριστικές και διοικητικές πράξεις του Σταθ¬ 
μού. 

16. Συντάσσει την αλληλογραφία του Ν.Π., εκτός της 
εμπιστευτικής, 

17. Τηρεί το αρχείο του Ν.Π. 

18. Εκτελεί κάθε εξωτερική εργασία του Σταθμού. 

19. Είναι υπεύθυνος και υπόλογος για κάθε φύσεως 
υλικό του Νομικού Προσώπου. 

20. Οι ώρες εργασίας του καλύπτονται κατά το τελευ¬ 
ταίο ωράριο της κανονικής λειτουργίας του Σταθμού, 
έτσι ώστε να συμπίπτουν με τη φύλαξη και παράδοση 
των νηπίων, όπου καθίσταται και υπεύθυνος μετά την 
αποχώρηση των υπ/λων των Κλάδων Βρεφονηπιοκομίας 
ή Νηπιαγωγών (προσωρινός) και συνεπώς τη συμπλήρω¬ 
ση εργασίας επτά και ήμισυ ωρών ημερησίως. 

21. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Πρ/νου. 

Άρθρο 6° 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπ/λοι των κλάδων ΠΕ Νηπιαγωγών (προσω¬ 
ρινός), ΤΕ Νηπιαγωγών (προσωρινός) και ΤΕ Βρεφονη¬ 
πιοκομίας ως Προϊστάμενοι του Δημοτικού Παιδικού 
Σταθμού επιλέγονται από τους κλάδους ΠΕ Νηπιαγωγών 
(προσωρινός), ΤΕ Νηπιαγωγών (προσωρινός), ΤΕ Βρε¬ 
φονηπιοκομίας και ΤΕ9 Βρεφονηπιοκομίας. 

Αρθρο 7° 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα καθήκοντα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδική¬ 
ματα, τη λύση της υπαλληλικής σχέσης και την ιατρο¬ 
φαρμακευτική περίθαλψη των υπ/λων εφαρμόζονται οι 
εκάστοτε ισχύουσες Νομοθετικές διατάξεις. 

Αρθρο 8° 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π. ανεξαρτήτως σχέσεων ερ¬ 
γασίας καθώς και ορισμένο αριθμό επιπλέον θέσεων για 
την κάλυψη των υφιστάμενων και μελλοντικών αναγκών 
του Νομικού Προσώπου. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. του Ν.Π., ανάλογα με τις 
ανάγκες των υπηρεσιών, τα προσόντα των υπ/λων, την 
πείρα τις γνώσεις αυτών σε ειδικά αντικείμενα, κατά 
την οποία κατανομή θα εξετάζονται και τυχόν ειδικές 
ανάγκες των υπ/λων (μητέρες ανήλικων τέκνων, έγκυες 
γυναίκες, τόπος διαμονής κ.λπ.). 


Ο Προϊστάμενος του τμήματος ορίζεται πάντοτε με 
απόφαση του Προέδρου του Δ.Σ. ο κρινόμενος από το 
αρμόδιο Υπηρεσιακό Συμβούλιο υπ/λος, αναπληρούμε- 
νος σε περίπτωση απουσίας του ή κωλύματος από τον 
κατά βαθμό αρχαιότερο υπ/λο της αυτής υπ/σιας. 

Κάθε άλλη λεπτομέρεια των επί μέρους υπηρεσιών, 
μη προβλεπόμενη από τον παρόντα Οργανισμό, ρυθ¬ 
μίζεται από τον κανονισμό λειτουργίας του Νομικού 
Προσώπου. 

Αρθρο 9° 

Από την ψήφιση του παραπάνω Οργανισμού Εσωτε¬ 
ρικής Υπηρεσίας προκαλείται δαπάνη σε βάρος του 
πρ/σμού του Νομικού προσώπου με την επωνυμία «ΔΗ¬ 
ΜΟΤΙΚΟΣ ΠΑΙΔΙΚΟΣ ΣΤΑΘΜΟΣ Δ.Δ. ΔΩΡΙΟΥ», ύψους 
περίπου 188.011,2. ευρώ ετησίως και εφόσον καλυφθεί 
το σύνολο των θέσεων μονίμνου προσωπικού. 

Αρθρο 10° 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 22 Σεπτεμβρίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΠΑΝ. ΝΤΑΙΒΙΣ 

-♦- 

Αριθμ. 3195 (5) 

Τροποποιήσεις στους Κανονισμούς των «Λογαριασμών» 
Επικουρικής Συνταξιοδότησης των Μελών και του Δι¬ 
οικητικού Προσωπικού του Σ.Ο.Ε.Λ. και του Ειδικού 
Λογαριασμού Προνοίας των Μελών του Σ.Ο.Ε.Λ.. 

ΕΠΟΠΤΙΚΟ ΣΥΜΒΟΥΛΙΟ 

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 

Το Εποπτικό Συμβούλιο, αφού έλαβε υπόψη του την 
απόφαση της 11ης τακτικής Γενικής Συνέλευσης του 
Σ.Ο.Ε.Λ., ενέκρινε ομόφωνα τις ακόλουθες τροποποιή¬ 
σεις στους «Λογαριασμούς» Επικουρικής Συνταξιοδότη- 
σης των Μελών και του Διοικητικού Προσωπικού του 
Σ.Ο.Ε.Λ. και του Ειδικού Λογαριασμού Προνοίας των 
Μελών του Σ.Ο.Ε.Λ.: 

1. στο «Λογαριασμό Επικουρικής Συνταξιοδότησης των 
Μελών και του Διοικητικού Προσωπικού του Σ.Ο.Ε.Λ.»: 

Στο τέλος της παρ. 6 του Κεφαλαίου VI «ΥΨΟΣ ΣΥ¬ 
ΝΤΑΞΕΩΣ» του Κανονισμού προστίθεται νέο εδάφιο γ 
ως εξής: 

«γ. Οπου στις περιπτώσεις των παραγράφων 3, 4, 5 
και 6 του ανωτέρω Κεφαλαίου VI αναφέρονται «ασφα¬ 
λιστικές μηνιαίες αποδοχές» του ασφαλισμένου, του 
τελευταίου μήνα υπηρεσίας του στο Σ.Ο.Ε.Λ. ή του μήνα 
θανάτου του ασφαλισμένου, αυτές, οι «ασφαλιστικές 
μηνιαίες αποδοχές», για τον υπολογισμό της μηνιαίας 
σύνταξης, από 1.5.2006 και μετέπειτα, θα λαμβάνονται 
προσαυξημένες κατά 5% (πέντε εκατοστά)». 

Οι περιπτώσεις αα και αβ της παραγράφου 4α του 
Κεφαλαίου V «ΠΡΟΫΠΟΘΕΣΕΙΣ ΣΥΝΤΑΞΙΟΔΟΤΗΣΕΩΣ» 
τροποποιούνται ως κατωτέρω: 

«αα) Ποσό ίσο με το 4% (τέσσερα τα εκατό) των 

ασφαλιστικών μηνιαίων αποδοχών» που έχουν κρατηθεί 
από τις «ασφαλιστικές μηνιαίες αποδοχές» του Μέλους 
του Σ.Ο.Ε.Λ., υπέρ του «Λογαριασμού» μετά τα πρώτα 
τρία (3) έτη ασφαλίσεως του στο «Λογαριασμό», καθώς 
και οι εισφορές και τυχόν τόκοι εξαγοράς πλασματικού 
χρόνου ασφαλίσεως του. Το υπόλοιπο των εισφορών 
παραμένει σε όφελος του «Λογαριασμού». 

αβ) Το σύνολο των εισφορών που έχει καταβάλλει ο 
ασφαλισμένος του Διοικητικού Προσωπικού του Σ.Ο.Ε.Λ. 
στο «Λογαριασμό» μετά τα πρώτα τρία (3) έτη ασφάλι¬ 
σης του στο «Λογαριασμό», καθώς και οι εισφορές και 
τυχόν τόκοι εξαγοράς πλασματικού χρόνου ασφαλίσεως 
του. Οι αντίστοιχες συνεισφορές του Σ.Ο.Ε.Λ. παραμέ¬ 
νουν σε όφελος του «Λογαριασμού»ΑΑ. 


2. στον «Ειδικό Λογαριασμό Προνοίας των Μελών του 
Σ.Ο.Ε.Λ.»: 

Στο τέλος του Κεφαλαίου VIII «ΜΕΙΩΜΕΝΟ ΕΦΑΠΑΞ 
ΠΟΣΟ» του Κανονισμού προστίθεται νέα παράγραφος 
3 ως εξής: 

«3. Όπου στα Κεφάλαια VII «ΠΛΗΡΕΣ ΕΦΑΠΑζ ΠΟΣΟ» 
και VIII «ΜΕΙΩΜΕΝΟ ΕΦΑΠΑΞ ΠΟΣΟ» αναφέρονται ασφα¬ 
λιστικές μηνιαίες αποδοχές του ασφαλισμένου, αυτές οι 
ασφαλιστικές μηνιαίες αποδοχές, για τον υπολογισμό 
του εφάπαξ ποσού, από 1.5.2006 και μετέπειτα, θα λαμ- 
βάνονται προσαυξημένες κατά 5% (πέντε τα εκατό)». 

Αθήνα, 19 Σεπτεμβρίου 2006 

Ο Πρόεδρος του Σώματος 
ΧΑΡΙΛΑΟΣ Π. ΑΛΑΜΑΝΟΣ 

